section_heading: Povijest
paragraph_text: Inicijativa za osnivanjem ove obedijencije nastaje početkom 1950-ih godina kao posljedica neslaganja dijela članova Velike lože Austrije sa svim principima regularnosti koje je provodila jedna engleska loža. Oni su već od jeseni 1953. godine počeli samostalno raditi po principima liberalnog i adogmatskog ustroja. Ovo je dovelo do osnivanja Neovisne lože Beč (Unabhängige Freimaurerloge Wien) 24. rujna 1955. godine. Ova loža je s Velikim orijentom Francuske i drugim liberalnim obedijencijama 1961. godine u Strasbourgu utemeljila međunarodnu masonsku organizaciju CLIPSAS. Do 1985. godine su osnovane još dvije lože. Tri lože su 26. lipnja 1985. utemeljile Veliki orijent Austrije.